
OKUPUOTŲ RYTPRUSIŲ VOTIS LIETUVOS PAŠONĖJE 


Estijai, Latvijai, Lietuvai ir Lenkijai sovietų-rusų 
kariuomenė Rytprūsiuose yra reali grėsmė - pūliuojanti votis tų, 
kraštų suverenitetui. Ypač Lietuvos teritorinis integralumas yra 
nuolat pažeidžiamas. 

Kaip kad praneša Baltų amerikiečių laisvės lyga (Baltic 
American Freedom League, BAFL), rus kariuomenės per Lietuvos 
teritoriją transito teisės yra piktnaudojamos arba paprasčiausiai 
ignoruojamos. tai, pavyzdžiai: 

1. Tarp 1994 gruodžio ir 1995 m. kovo mėnesių, iš 
Karaliaučiaus ai Rusiją per Lietuvą buvo pervežti net 2,138 
geležinkelio vagonai, vidutiniškai apie 20 vagony kiekvieną 
dieną! Vieša paslaptis, kad iš tų virš 2,000 vagonų 310-yje 
kroviniai nebuvo deklaruoti, buvo siunčiamos pavojinėgos karines 


medžiagos. Spėjama, kad tos siuntos buvo skirtos rusų kariniams 
daliniams, tuo metu nesėkmingai kovojusiems Čeknijoje. 
2. Tarp 1992 balandžio ir 1995 gegužės mėnesio rusai 


pažeidė Lietuvos oro erdvę net 5, 339 kartus. Apie 60 procentų 
šitų be Lietuvos leidimo ivykdytų, perskridimų buvo tarp 
Karaliaučiaus srities ir Rusijos teritorijos. 

3. 1995 balandžio 1 d. ginkluoti Rusijos helikopteriai tik 
200 metrų aukštyje terorizavo Vilniaus gyventojus. 

4. Du vėliausi, neteisėti Lietuvos oro erdvės pažeidimai 
įvyko kaip tik tada, kai Lietuvoje lankėsi Jungtinių Amerikos 
Valstybių Gynybos vice-sekretorius William Slocombe. 
Charakteringa, kad jo vizito metu du rusų karinio transporto 
lėktuvai be Lietuvos leidimo iš Karaliaučiaus per Lietuvą, 
nuskrido į Rusiją. 

Šie reiškiniai rūpi Estijai, Latvijai, Lietuvai ir Lenkijai. 
Rusai Karaliaučiaus srityje laiko dvigubai daugiau kariuomenės, 
negu Amerika Vakarų Europoje. m 
JAV-ių Atstovų rūmų, narys Christopher Cox yra įnešęs 
pasiūlymą, Rezoliucijai Nr. 51, kuria siekiama demilitarizuoti 
sovietų okupuota, Rytprūsių sritį. Nemokamui paskambinus telefonu 
1-800-651-1572, galima JAV-ių Kongresui lengvai išsiųsti 
Rezoliucijos Nr 51 pritarimo telegramą, kuri siuntejui kainuos 
$6.45. Raginu visus šį reikalą remti. Rusų meškos grubus 
savavaliavimas ir Lietuvos valdžios Rusijai nuolatinis, 
visokiausias pataikavimas nieko gero nelemia, 

Dar kartą: skambinkime telefonu 1- 800-651-1572 ir už $6.45 
paremkime JAV- zių Kongrese keliamą šį svarbų reikalą. Dėkojame 
Baltų, lygai už Bio reikalo paskelbimą. 

